শিৱসাগৰ আৰু যোৰহাট জিলাৰ অন্তৰ্গত বৃহত্তৰ জাঁজী অঞ্চলৰ ৩৭ নং আৰু ৬১ নং ৰাষ্ট্ৰীয় ঘাইপথত বিগত কিছুদিন ধৰি যুৱকৰ দলে নিশাৰ ভাগত যান বাহনৰ পৰা ধন দাবী কৰি অহাৰ অভিযোগ উত্থাপিত হৈ আহিছে।
কালি নিশা গৌৰীসাগৰ থানাৰ অন্তৰ্গত জাঁজীৰ এটা তেল ডিপুৰ সমীপত ৰৈ থকা এখন ট্ৰাকৰ পৰা ধন দাবী কৰা এটা চক্ৰক স্থানীয় লোকে আটক কৰিবলৈ চেষ্টা চলাইছিল যদিও কোনো তাৰ পৰা পলাই সাৰে। অৱশ্যে ৰাইজে এ এছ -০৩-জি- ২২২০ নম্বৰৰ এখন টাটা ইণ্ডিগ' গাড়ীসহ দলটোৰ এজনক আটক কৰিবলৈ সক্ষম হয়।
আটকাধীন লোকজনক শিৱসাগৰ নগৰৰ ৰজাবাৰীৰ প্ৰয়াত সুৰেণ দাসৰ পুত্ৰ অমৃত দাস (৪৫) বুলি আৰক্ষীয়ে জানিবলৈ দিয়ে।
উল্লেখযোগ্য যে শিৱসাগৰ জিলাৰ ৬১ নং ৰাষ্ট্ৰীয় ঘাইপথত নিশাৰ ভাগত একাংশ যুৱকে চেকগেট পাতি লালীগুৰ আৰু অৰুণাচলী সুৰা সৰবৰাহ কৰা বাহনৰ পৰা ধনদাবী কৰা ঘটনা সৰ্বজন বিদিত।
আনহাতে আজি কিছুদিন পূৰ্বে টীয়ক থানাৰ অন্তৰ্গত হাঁহচৰাৰ এটা তেল ডিপুৰ সন্মুখত ৰখাই থোৱা এখন লোৰ পাইপ পৰিবাহী ট্ৰাকৰ পৰা অচিনাক্ত যুৱকৰ এটা দলে বলপূৰ্বক ভাৱে নগদ ধন কাঢ়ি নিয়াৰ লগতে ট্ৰাকৰ কৰ্মচাৰীকো মাৰধৰ কৰিছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
